CELEX: C2007/199/28
Language: sl
Date: 2007-08-25 00:00:00
Title: Zadeva C-261/07: Predlog za sprejetje predhodne odločbe, ki ga je vložilo Rechtbank van Koophandel (Belgija) 1. junija 2007 – N.V. VTB-VAB proti N.V. TOTAL BELGIUM

25.8.2007   
            
            
               SL
            
            
               Uradni list Evropske unije
            
            
               C 199/18
            
         Predlog za sprejetje predhodne odločbe, ki ga je vložilo Rechtbank van Koophandel (Belgija) 1. junija 2007 – N.V. VTB-VAB proti N.V. TOTAL BELGIUM
   (Zadeva C-261/07)
   (2007/C 199/28)
   Jezik postopka: nizozemščina
   Predložitveno sodišče
   Rechtbank van Koophandel
   Stranki v postopku v glavni stvari
   
      Tožeča stranka: N.V. VTB-VAB
   
      Tožena stranka: N.V. TOTAL BELGIUM
   Vprašanje za predhodno odločanje
   Ali Direktiva Evropskega parlamenta in Sveta 2005/29/ES (1) o nepoštenih poslovnih praksah nasprotuje nacionalni določbi, kot je člen 54 belgijskega zakona z dne 14. julija 1991 o poslovnih praksah, obveščanju in zaščiti potrošnikov, ki – z izjemo taksativno naštetih primerov v zakonu – prepoveduje vsako skupno ponudbo prodajalca potrošniku, vključno s skupno ponudbo proizvoda, ki ga potrošnik mora kupiti, in brezplačno storitvijo, ki je povezana z nakupom proizvoda, ne da bi se upoštevale okoliščine posameznega primera in še zlasti vpliv, ki ga ima lahko konkretna ponudba na povprečnega potrošnika, ter dejstvo ali taka ponudba v konkretnih okoliščinah nasprotuje zahtevam poklicne skrbnosti in dobrim poslovnim običajem?
   
      (1)  Direktiva Evropskega parlamenta in Sveta 2005/29/ES z dne 11. maja 2005 o nepoštenih poslovnih praksah podjetij v razmerju do potrošnikov na notranjem trgu ter o spremembi Direktive Sveta 84/450/EGS, direktiv Evropskega parlamenta in Sveta 97/7/ES, 98/27/ES in 2002/65/ES ter Uredbe (ES) št. 2006/2004 Evropskega parlamenta in Sveta (Direktiva o nepoštenih poslovnih praksah) (UL L 149, str. 22).